Allan Carlsson (poksija)
Carl Allan Carlsson (hiljem ka Allan Ekebäck; 8. november 1910 Örebro – 17. november 1983 Norrköping) oli Rootsi poksija. Carlsson oli kokku neljakordne Rootsi meister – sulgkaalus (kuni 126 naela ehk 57,2 kg) 1932. aastal ning kergekaalus (kuni 135 naela ehk 61,2 kg) aastatel 1933–1934 ja 1936. Ta esindas maavõistlustel Rootsit 12 korral ning võitis neist 10 ja kaotas 2 kohtumist. Carlsson sai kergekaalus (kuni 135 naela ehk 61,2 kg) 1932. aasta Los Angelese olümpiamängude poksivõistlustel pronksmedali, kaotades poolfinaalis hilisemale kuldmedali- ja olümpiavõitjale Carmelo Robledole (Argentina) ning võites 3. koha kohtumises Gaspare Alessandrit (Itaalia).